stanford-oval/wikipedia huggingface dataset:
נדין אנגרר

נדין אנגרר (בגרמנית: Nadine Angerer; נולדה ב-10 בנובמבר 1978) היא כדורגלנית גרמנייה המשחקת בעמדת השוער. הייתה קפטן נבחרת גרמניה בכדורגל נשים. ב-13 בינואר 2014 זכתה בפרס כדור הזהב של פיפ"א (בעבר נקרא שחקן השנה) לשנת 2013, והיא השוערת היחידה שזכתה בתואר זה עד כה.
קריירה

אנגרר נולדה בעיר לור על נהר המיין, בוואריה, גרמניה. בילדותה החלה לשחק בקבוצת בנים ולאחר מכן עברה לקבוצת הילדות של מועדון א.ס.ו. הופסטטן בתפקיד חלוצה. במשחק סקאוטינג היא החליפה את שוערת הקבוצה שנפצעה וגילתה כישרון בתחום זה. ב-1995 החלה לשחק בקבוצת הנשים של מועדון נירנברג. לאחר שנה עברה לקבוצת ואקר מינכן. באותה שנה קיבלה הצעה לשחק בקבוצת כדורגל של קולג' אמריקני, אך סירבה.

ב-1999 עברה לקבוצת הנשים של באיירן מינכן ועלתה יחד עמה מהליגה השנייה לליגה הראשונה ב-2000. ב-2001 עברה לקבוצת טורבינה פוטסדאם איתה זכתה בשתי אליפויות, שלושה גביעים, ובליגת האלופות לנשים בעונת 2004/2005.
ב-2007 עברה לקבוצת יורגורדן מליגת העל השוודית. לאחר שנה חזרה לגרמניה, לפרנקפורט, איתו זכתה בגביע והגיעה למקום השני בליגה. לאחר פרישתה של בירגיט פרינץ מהקבוצה, התמנתה אנגרר לקפטן במקומה.

ביולי 2013, מספר שעות לפני משחק בליגת האלופות, הודיעה אנגרר בחשבון הפייסבוק שלה שהיא תעבור בהעברה חופשית לקבוצת בריסבאן רור האוסטרלית.
בינואר 2014 הודיעה קבוצת פורטלנד ת'ורנס מליגת הנשים האמריקנית שהיא החתימה את השוערת. משחק הבכורה שלה בקבוצה היה ב-12 באפריל נגד קבוצת יוסטון דאש. ב-4 בספטמבר 2014 הודיעה הקבוצה שהיא משאילה את אנגרר חזרה לבריסבאן עד לתחילת 2015.
קריירה > נבחרת גרמניה

אנגרר ערכה את הופעת הבכורה שלה בנבחרת גרמניה במשחק נגד נבחרת הולנד באוגוסט 1996. לאחר ששיחקה חמישה משחקים רצופים, היא עברה למעמד של שוערת מחליפה וזכתה מהספסל בתארים הרבים של הנבחרת עד 2005. לאחר פציעתה של השוערת הראשונה סילקה רוטנברג, אנגרר פתחה בכל משחקי הנבחרת בגביע העולם בכדורגל נשים 2007, לא ספגה אף שער וזכתה באליפות העולם. במשחק הגמר אף עצרה פנדל של מרטה הברזילאית ונבחרה לשוערת המצטיינת בטורניר. בכך גם קבעה שיא של אי ספיגה שעומד על 540 דקות. היא גם הייתה השוערת הראשונה באולימפיאדת בייג'ינג וזכתה במדליית ארד. ב-2009 היא זכתה באליפות אירופה בפעם הרביעית, אך בפעם הראשונה כשהיא על המגרש. במהלך גביע העולם בכדורגל נשים 2011 היא ביצעה את ההופעה ה-100 שלה במדי הנבחרת. לאחר פרישתה של בירגיט פרינץ, קיבלה אנגרר את סרט הקפטן. באליפות אירופה בכדורגל נשים 2013 עצרה שני פנדלים ונבחרה לשחקנית המצטיינת של הטורניר. נכללה בסגל הנבחרת למשחקי גביע העולם בכדורגל נשים 2015.
תארים

ליגת האלופות לנשים: 2004/2005
אליפות גרמניה: 2003/2004, 2005/2006
גביע גרמניה: 
 2003/2004, 2004/2005, 2005/2006
גביע גרמניה: 2010/2011
גביע העולם בכדורגל נשים: 2003, 2007
אליפות אירופה בכדורגל נשים: 
 1997, 2001, 2005, 2009, 2013
מדליית ארד באולימפיאדה: 2000, 2004, 2008
כדורגלנית השנה של אופ"א (1): 2013
חיים אישיים

בריאיון לעיתון הספורט של די צייט אמרה אנגרר כי היא פתוחה ליחסים עם בני שני המינים.
הערות שוליים

↑  ההודעה על הזכייה
↑  הידיעה באתר אופ"א
↑  הידיעה (בגרמנית)
↑  כתבה נוספת על המעבר (בגרמנית)
↑  באתר הקבוצה
↑  באתר הקבוצה
↑  כתבה על אנגרר באתר פיפ"א
↑  הידיעה באתר W soccer news
↑  באתר אופ"א
↑  הראיון
|}
| --- | --- |
בקרת זהויות :  BnF: cb16559985r (data)  GND: 143007165  ISNI: 0000 0001 0839 4161  NTA: 338284761  SUDOC: 167665871  VIAF: 160886192   WorldCat (עם VIAF): 160886192 
אנגרר עם שחקניות גרמניה בסיום משחק
משאית מנוף

משאית מנוף
משאית מנוף היא כלי רכב המשלב משאית ומנוף המורכב עליה, ליחידת תפעול אחת. קיימים סוגים רבים של משאיות מנוף השונות זו מזו בגודלן, טווח הפעולה שלהן ויכולת הנשיאה. המשותף לכולן שמדובר במשאית שעליה מורכב מנוף קבוע.
משאית מנוף היא תוצר של התפתחות הטכנולוגיה אשר אפשרה לשלב בין מכונות עבודה שתפקידיהן שונים לידי מכונה יחידה אחת שמסוגלת לבצע מספר פעולות ולהתאים עצמה למשימה שעליה לבצע. משאית מנוף הופיעה כמענה לצורך בשינוע של מכלולים כבדים וגדולים מנקודה אחת לנקודה אחרת הרחוקה ממנה כולל העמסה ופריקה שלהם בנקודות הקצה.
קיימים פתרונות רבים לאפשרות של העמסה ופריקה ממשאית בעזרת מלגזות, מנופים קבועים באתר היצור ומנופי עגורן באתרי בנייה. במשך הזמן השתכללה הטכנולוגיה המשולבת במנופים המורכבים על המשאיות, נמצאו יותר ויותר תפקודים ספציפיים ששולבו בפעילות החברות המפעילות את משאיות המנוף. במערכות הנישאות שולבו מתקנים ייעודיים, נלווים, המולבשים על המנוף והמאפשרים ביצוען של עבודות שונות בעזרת משאית מנוף שקודם לכן היה קושי רב בביצוען.
היתרון הבולט ביותר של משאית מנוף, הוא בכך, שמכונה המופעלת על ידי אדם בודד, יכולה להגיע לאתר ייצור או אחסון ולהעמיס משא גדול וכבד במהירות גבוהה יחסית, ולאחר ההעמסה להגיע אל אתר היעד. נהג משאית המנוף יכול לפרוק את המשא ללא צורך בהמתנה למנוף מקומי או כלי אחר.
כיום קיימים סוגים רבים של משאיות מנוף חלקן למטרות ייעודיות אך מרביתן של משאיות המנוף מאפשרות ביצוע של מגוון רחב של משימות העברת מטענים והנפת מטענים שונים. משאיות המנוף מוגבלות בגודלן לתקינה הרגילה של המשאיות כפי שהוא מופיע בתקנות התעבורה. בנוסף לכך קיימות הגבלות על משקל המנוף וגודלו בהתאם לגודל המשאית. ככלל, כאשר מנוף המשאית מקופל ואינו מתופעל גודלו לא יחרוג מגודלה הסטנדרטי של המשאית.
יש להבדיל בין משאית מנוף לבין עגורן נייד, מנוף המותקן על גבי משאית ומשמש רק להנפת מטען וחסר יכולת הובלה ושינוע. במשאית מנוף, לעומת זאת, המנוף קטן יותר והיא יכולה לשאת ולשנע מטען רב.
משאית מנוף מובילה תכולת דירה
ניו בריטיש

| --- | --- |

New British
 מאפיינים כלליים
 יצרן:  "The Charles Willetts Jnr Ltd company"
 שנות ייצור:  1921–1923
 הרכבה:  בריטניה בריטניה
 בסיס גלגלים:  2,286 מ"מ
 מפרט טכני
 מנוע:  2 צילינדרים, 1,097 סמ"ק המפיק 10 כ"ס
ניו בריטיש (באנגלית: New British) היא מכוניות בתצורת קבריולה מתוצרת "The Charles Willetts Jnr Ltd company" הבריטית אשר יוצרה בין השנים 1921–1923.
מקום מושבו של היצרן "The Charles Willetts Jnr Ltd company" היה ברחוב "Overend Road" ב"Cradley Heath" (אנ') ב"Sandwell" (אנ') במחוז וסט מידלנדס הממוקם באזור מערב המידלנדס בבריטניה.
מנועים

מנוע מקורר אוויר
מנוע מקורר מים
ניו בריטיש

יוצרו כ-100 יחידות
2 מושבים
חלון קדמי רוחבי בלבד
2 פנסי תאורה קדמיים ממוקמים בדפנות החלון הקדמי (מימין ומשמאל)
צבע כחול בלבד
מחירו של דגם אשר הורכב בו מנוע מקורר אוויר עמד על 205 שטרלינג
מחירו של דגם אשר הורכב בו מנוע מקורר מים עמד על 215 שטרלינג
הערות שוליים

↑  Baldwin, Nick (1994). The Automobile A-Z of Cars of the 1920s. Bideford, England: Bay View Books. p. 240. ISBN 1901432092.
↑  Georgano, Nick (2000). The Beaulieu Encyclopedia of the Automobile. London: Stationery Office. p. 1792. ISBN 0117023191.
↑  Parker, Bev. "New British". historywebsite.co.uk. Retrieved 19 March 2014
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניו בריטיש".
מתאו ספניולו

מתאו ספניולו (באיטלקית: Matteo Spagnolo; נולד ב-10 בינואר 2003) הוא כדורסלן איטלקי המשחק בעמדות הרכז והקלע באלבה ברלין מהבונדסליגה הגרמנית והיורוליג.
ראשית חייו וקריירה

ספניולו החל לשחק כדורסל בגיל ארבע והחל את קריירת נעוריו במדי אורורה ברינדיזי. בגיל 12 הוא קלע 78 ו-77 נקודות בחצי גמר וגמר האליפות האזורית עד גיל 14, בהתאמה.
בטורניר הדור הבא של יורוליג בסקטבול במינכן בינואר 2020 העמיד ספניולו ממוצעים של 9.5 נקודות, 4.3 ריבאונדים ו-3.3 אסיסטים למשחק ועזר לקבוצה עד גיל 18 של ריאל מדריד לזכות בתואר.
קריירה מקצועית > סטלה אזורה (2017–2018)

בגיל 13 עבר ספניולו לרומא והצטרף לסטלה אזורה (אנ'). הוא ערך את הופעת הבכורה שלו בסרייה ב', הליגה האיטלקית השלישית בכדורסל, בגיל 14, והפך לאיטלקי הצעיר ביותר ששיחק ברמת הבוגרים.
קריירה מקצועית > ריאל מדריד (2018–2023)

ב-2 במאי 2018 עבר לריאל מדריד הספרדית והיה לאיטלקי הראשון באקדמיית הנוער שלה.
ב-8 במרץ 2020 ערך ספניולו ערך את הופעת הבכורה שלו בבוגרים, כששיחק 36 שניות בהפסד במסגרת ליגת ה-ACB לבאסקט סרגוסה.
ספניולו העביר את עונות 2019/20 ו-2020/21 בעיקר בקבוצת המילואים של המועדון, ריאל מדריד ב' (אנ').
קריירה מקצועית > ונולי קרמונה (2021–2022)

בעונת 2021/22 הושאל ספניולו לקבוצת הסרייה א' האיטלקית ונולי קרמונה.
קריירה מקצועית > אקילה באסקט טרנטו (2022–2023)

ב-28 ביולי 2022 הושאל ספניולו לאקילה באסקט טרנטו מהסרייה א' והיורוקאפ. ב-13 משחקים בעונת 2022/2023 ביורוקאפ הוא העמיד ממוצעים של 11.8 נקודות, 3.6 ריבאונדים ו-4.3 אסיסטים ב-26 דקות למשחק.
קריירה מקצועית > אלבה ברלין (2023–הווה)

ב-9 באוגוסט 2023 חתם ספניולו לשלוש שנים באלבה ברלין מהבונדסליגה הגרמנית והיורוליג.
קריירה מקצועית > זכויות דראפט ה-NBA

ספניולו נבחר בבחירה ה-50 בדראפט ה-NBA ‏2022 על ידי מינסוטה טימברוולבס, במדיה שיחק בליגת הקיץ של ה-NBA ב-2023 והעמיד ממוצעים של 12.5 נקודות ו-3 אסיסטים למשחק.
קריירה בנבחרת הלאומית

באליפות אירופה בכדורסל עד גיל 16 2018 ייצג ספניולו את איטליה, וקלע 9.3 נקודות, 2.7 ריבאונדים ו-2.9 אסיסטים למשחק. באליפות בשנה שלאחר מכן הוא העמיד ממוצעים של 16.3 נקודות, 6.7 ריבאונדים, שלוש חטיפות ו-2.6 אסיסטים למשחק, נבחר לחמישיית הטורניר ועזר לנבחרתו לזכות במדליית הארד. ב-20 בפברואר 2020, בגיל 17, ערך ספניולו את הופעת הבכורה שלו בנבחרת איטליה הבוגרת, כשקלע שלוש נקודות בניצחון על רוסיה במוקדמות אליפות אירופה בכדורסל 2022. הוא הפך לשחקן השלישי בצעירותו ששיחק בנבחרת איטליה.
הערות שוליים

↑  "Matteo Spagnolo, de brillar con el filial del Real Madrid a la Selección de Italia" [מתאו ספניולו, זורח עם קבוצת הבת של ריאל מדריד לנבחרת איטליה]. מארקה (בספרדית). 29 בינואר 2020. נבדק ב-2023-08-15. {{cite web}}:  (עזרה)
↑  טונדו, אנדראה (4 בפברואר 2020). "Matteo Spagnolo, dal campetto del quartiere alla Nazionale a 17 anni: storia della promessa del basket che studia da 'big' nel Real Madrid" [מתאו ספניולו, מהמגרש בשכונה לנבחרת הלאומית בגיל 17: סיפורו של הכדורסלן המבטיח שלומד כ'גדול' בריאל מדריד]. Il Fatto Quotidiano (באיטלקית). נבדק ב-2023-08-15. {{cite web}}:  (עזרה)
↑  ניגרו, ג'וזפה (4 במאי 2018). "Basket, baby Spagnolo futuro galactico, al Real a 14 anni: "È tutto fantastico"" [כדורסל, התינוק ספניולו הגלאקטיקו העתידי, בריאל בגיל 14: "הכל פנטסטי"]. לה גזטה דלו ספורט (באיטלקית). נבדק ב-2023-08-15. {{cite web}}:  (עזרה)
↑  "Spagnolo becomes the 14th academy graduate to make his debut under Laso" [ספניולו הופך לבוגר האקדמיה ה-14 שעורך את הופעת הבכורה שלו תחת לאסו] (באנגלית). ריאל מדריד. 8 במרץ 2020. נבדק ב-2023-08-15. {{cite web}}:  (עזרה)
↑  "Matteo Spagnolo è un giocatore della Vanoli Basket" [מתאו ספניולו הוא שחקן ונולי באסקט] (באיטלקית). ונולי קרמונה. 24 ביולי 2021. {{cite web}}:  (עזרה)
↑  "Aquila Basket Trento announces signing of Timberwolves draftee Matteo Spagnolo". ספורטנדו. נבדק ב-2023-08-15.
↑  MATTEO SPAGNOLO | EuroCup, יורוקאפ
↑  מילנטי, צז'ארה (9 באוגוסט 2023). "Matteo Spagnolo signs with ALBA Berlin for three years". Eurohoops. נבדק ב-2023-08-15. {{cite web}}:  (עזרה)
↑  Matteo SPAGNOLO at the FIBA U16 European Championship 2018, פיב"א
↑  Matteo SPAGNOLO at the FIBA U16 European Championship 2019, פיב"א
↑  נציגות ישראלית מכובדת, ופרוספקטים עם עתיד מזהיר: סיכום אליפות אירופה לקדטים, באתר וואלה, 18 באוגוסט 2019
↑  "MVP Dominguez headlines All-Star Five in Udine". פיב"א. 17 באוגוסט 2019. נבדק ב-2023-08-15. {{cite web}}:  (עזרה)
↑  "Matteo Spagnolo il "fenomeno": debutto in azzurro a soli 17 anni" [מתאו ספניולו ה"פנומן": בכורה באזורו בגיל 17 בלבד] (באיטלקית). BrindisiReport. 21 בפברואר 2020. נבדק ב-2023-08-15. {{cite web}}:  (עזרה)
ניו ג'ק סווינג

| --- | --- |

 מקורות סגנוניים:  דאנס-פופ, האוס, פאנק, רית'ם אנד בלוז, סווינג, היפ הופ, נשמה
 מקורות תרבותיים:  סוף שנות השמונים של המאה ה-20 עד אמצע שנות התשעים של המאה ה-20
 כלים:  סינתיסייזרים, קלידים, מכונת תופים
 פופולריות מיינסטרים:  סוף שנות השמונים של המאה ה-20 עד אמצע שנות התשעים של המאה ה-20
 
ניו ג'ק סווינג או סווינגביט הוא ז'אנר מיזוג שהפיץ טדי ריילי והפך למאוד פופולרי בשנות השמונים המאוחרות עד לאמצע שנות התשעים.
השפעתו, ביחד עם ההיפ הופ, חילחלה לתרבות הפופ והפכה לצליל המוחלט של סצנת המועדונים השחורה שהומצאה בניו יורק. הסגנון, משלב את המקצב, דגימות וטכניקות הפקה של היפ הופ ודאנס-פופ ביחד עם הקול העכשווי העירוני של הרית'ם אנד בלוז.
הקול של הג'ק סווינג החדש בא מתוך מקצב נענוע של ההיפ הופ שנוצר על ידי מכונת תופים ודגימות חומרה, שהיו פופולריים במהלך תור הזהב של ההיפ הופ, עם שירת רית'ם אנד בלוז בסגנון עכשווי.
את המונח ניו ג'ק סווינג טבע הסופר ויוצר הסרטים בארי מייקל קופר בכתבת שער שהתפרסמה ב"וויליג' וויס".
השפעה

אמנים רבים הושפעו מסגנון הג'ק סווינג החדש דוגמת בובי בראון וניו קידס און דה בלוק.
אלבום הג'ק סווינג החדש המצליח ביותר הוא Dangerous של הזמר מייקל ג'קסון אשר נמכר בלמעלה מ-32 מיליון עותקים.
השירים הבולטים

שירים רבים עם אלמנטים של ניו ג'ק סווינג ורית'ם אנד בלוז הגיעו לעשרת הגדולים של מצעד הרית'ם אנד בלוז של הבילבורד האמריקאי או לעשרת הגדולים של מצעד US top 100 במהלך סוף שנות השמונים ותחילת שנות התשעים.
בין השירים הבולטים ניתן למצוא את "Don't Be Cruel" של בובי בראון, "It's Just the Way That You Love Me" של פאולה עבדול, "Miss You Much" ו-"Love Will Never Do Without You" של ג'נט ג'קסון, "Remember The Time" של מייקל ג'קסון, "Word Is Out" של קיילי מינוג, "Erotica" ו-"Fever" של מדונה.
הערות שוליים

↑  New jack swing - Britannica Online Encyclopedia
↑  ""Teddy Riley's New Jack Swing (Harlem Gangsters Raise a Genius)"".
↑  "Michael Jackson's Life & Legacy: The Eccentric King Of Pop (1986-1999)". MTV. 2010-07-06. נבדק ב-2011-01-21.
↑  Music - The Sound - Kylie: Revisited #4: 'Let's Get To It' - Digital Spy
| --- | --- |
בקרת זהויות :  NLI: 987007292922005171  BnF: cb124042924 (data)  LCCN: sh85001872
נמרוד קפלן

| --- | --- |
אין תמונה חופשית
 לידה:  27 במאי 1985 (בן 39) 
 מידע כללי
 מדינה:  ישראל 
 גובה:  1.93 מטרים
 ספורט
 ענף ספורט:  רוגבי 
 
נמרוד קפלן (נולד ב-1985) הוא קפטן נבחרת ישראל ברוגבי לשעבר.
ביוגרפיה

אביו הוא מילטון קפלן, ממייסדי ליגת הרוגבי הישראלית, הוא גדל בקיבוץ יזרעאל. גדל בקבוצת הנוער של הפועל יזרעאל-גלבוע. לאחר שסיים את לימודיו בבית הספר התקבל לקבוצה עד גיל 18 של מועדון "לו" בעיר ליון שבצרפת. לאחר מכן עבר לקבוצה עד גיל 20 של מועדון ראנדוויק שבסידני שבאוסטרליה.
את שירותו הצבאי העביר כספורטאי מצטיין בבסיס חיל האוויר ברמת דוד ושיחק ביזרעאל, עמה זכה בשתי אליפויות. מאז 2008 משחק בקבוצת לונדון סקוטיש (אנ') מהליגה האנגלית השלישית.
ב-10 באפריל 2010 ערך בכורה כקפטן הנבחרת, והניח שני טריים כאשר ישראל הביסה את בולגריה 10:50 במסגרת אליפות אירופה דרג שלוש. בהמשך, הוא הוביל את הנבחרת לניצחון על נבחרתה של יוון 0:39. בעקבות ניצחונה זה של הנבחרת עוד בטרם סיימה את הטורניר היא הבטיחה את ראשות הבית ועלתה דרג (דרג B3).‏
אחיו יונתן קפלן שיחק אף הוא במועדונים בחו"ל ובנבחרת ישראל.
הוא התמודד עם עוד שניים מבני קיבוצו בתוכנית ראש בקיר.
הערות שוליים

↑  כתבה מאתר איגוד הרוגבי הישראלי
↑  אמיר שהם, איגוד הרוגבי הישראלי‏, רוגבי: ישראל הביסה את בולגריה 10:50, באתר וואלה, 10 באפריל 2010
↑  אורן אהרוני, היסטוריה: נבחרת ישראל בראגבי עלתה דרג, באתר ynet, 17 באפריל 2010
Free Me

Free Me (בעברית: שחרר אותי) הוא סינגל שהוקלט על ידי הזמרת האוסטרלית סיה. הסינגל יצא לאור ב-9 ביוני 2017, כסינגל שלא מתוך אלבום, תחת חסותה של חברת התקליטים מאנקי פאזל רקורדס.
השיר נכשל במצעדים כאשר הצליח להיכנס לשני מצעדים בלבד. עטיפת הסינגל מציגה אישה בוכה, כדי לסמל את שמו של השיר, "שחרר אותי".
וידאו קליפ

הווידאו קליפ הנלווה, שצולם על ידי בלייק מרטין, יצא לאור יממה לפני שהוכרז השיר כסינגל רשמי של סיה. בקליפ ניתן לראות לכל אורכו שני רקדנים לבושים בפאה המזוהה עם סיה.
את הקליפ העדיפה סיה שלא להעלות לערוץ ה-Vevo שלה, ובמקום זאת העלתה אותו לערוץ היוטיוב השני שלה, הנקרא "Sia".
מונה הצפיות של הווידאו קליפ, נכון לספטמבר 2017, עומד על למעלה מ-3 מיליון צפיות.
מיקומי שיא

בשיאו הצליח השיר להיכנס לשני מצעדים בלבד, כאשר במצעד הניו זילנדי הצליח להגיע בשיאו למקום ה-7.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ניו זילנד | המצעד הניו זילנדי הרשמי | 7 |  |
|  צרפת | SNEP | 155 |  |
הערות שוליים

↑  Sia, YouTube
↑  Sia (2017-06-08), Sia - Free Me (starring Zoe Saldana & narrated by Julianne Moore), נבדק ב-2017-09-17
↑  The Official New Zealand Music Chart, THE OFFICIAL NZ MUSIC CHART (באנגלית)
| סיה |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | OnlySee • Healing Is Difficult • Colour the Small One • Some People Have Real Problems • We Are Born • 1000 Forms of Fear • This Is Acting • Everyday Is Christmas  • Music – Songs from and Inspired by the Motion Picture • Reasonable Woman |  |
| אלבומי הופעה | Lady Croissant |  |
| אלבומי אוסף | Best Of... |  |
| אלבומי וידאו | TV Is My Parent |  |
| סיבובי הופעות | We Meaning You Tour • We Are Born Tour • Nostalgic for the Present Tour |  |
| ערכים קשורים | LSD • Zero 7 • Maddie Ziegler |  |
| סיה – שירים |
| --- | --- | --- |
| Healing Is Difficult | "Taken for Granted" • "Little Man" • "Drink to Get Drunk" |  |
| Colour the Small One | "Don't Bring Me Down" • "Breathe Me" • "Where I Belong" |  |
| Some People Have Real Problems | "The Girl You Lost to Cocaine" • "Soon We'll Be Found" • "Buttons" |  |
| We Are Born | "You've Changed" • "Clap Your Hands" • "Bring Night" |  |
| 1000 Forms of Fear | "Chandelier" • "Eye of the Needle" • "Big Girls Cry" • "Elastic Heart" • "Fire Meet Gasoline" |  |
| This Is Acting | "Bird Set Free" • "Alive" • "Unstoppable" • "Cheap Thrills" • "Reaper" • "The Greatest" • "Move Your Body" |  |
| Everyday Is Christmas | "Santa's Coming for Us" • "Everyday Is Christmas" • "Snowman" |  |
| Music | "Saved My Life" • "Together" • "Courage to Change" • "Hey Boy" • "Floating Through Space" |  |
| שירי פסקולים | "You're Never Fully Dressed Without a Smile" • "California Dreamin'" • "Never Give Up" • "Angel by the Wings" • "To Be Human" • "Rainbow" • "Helium" • "Original" |  |
| סינגלים אחרים | "Under the Milky Way" • "Free Me" • "Flames" |  |
| השתתפות בשירים | "Destiny" • "Somersault" • "I Love It" • "Titanium" • "Wild Ones" • "She Wolf (Falling to Pieces)" • "Battle Cry" • "Guts Over Fear" • "Déjà Vu" • "Golden" • "Bang My Head" • "Living Out Loud" • "Waterfall" • "Dusk Till Dawn" • "That's Life" • "On" • "Exhale" • "Let's Love" • "Del Mar • "Cold" |  |
| שירים אחרים | "I Go to Sleep" • "Beautiful Pain" • "The Whisperer" • "Like a River Runs" • "Start a War" • "Wolves" • "Satisfied" |  |
נחל קנה (מדבר יהודה)

ערך זה עוסק בנחל במדבר יהודה. אם התכוונתם ליובל של הירקון, ראו .
| --- | --- |
אין תמונה חופשית
 מידע כללי
 שפך:  ים המלח 
 מדינות באגן הניקוז:  ישראל 
  (למפת הרי ירושלים מוגדלת) נחל קנה(למפת הרי ירושלים רגילה) נחל קנה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל קנה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל קנה
 
נַחַל קָנֶה (בערבית: ואדי אלעֻ'וֵיר, שמשמעותו העמק הקטן), זורם בשוליים המזרחיים של צפון מדבר יהודה. שמו של הנחל ניתן לו על שם צמחי קנה מצוי הצומחים סביב עינות קנה בסמוך לשפך הנחל.
הנחל מתחיל כ-3.5 ק"מ מצפון-מערב למצוקי דרגות והוא יורד לכיוון מצוק ההעתקים, בדרכו עובר ומתחתר בסלע הקירטון הרך ובסלעי הגיר והדולומיט של המצוק, ונשפך לים המלח בתחומי שמורת קנה וסמר.
באזור המעבר בין רמת מדבר יהודה ומצוק העתקים, עובר בנחל שביל המחבר את מצוקי דרגות עם השביל הקדום שבין בקעת הורקניה וחורבת קומראן.
הערות שוליים

↑  נחל קנה, מדריך ישראל החדש : אנציקלופדיה, מסלולי טיול כרך 13 : מדבר יהודה ובקעת ים המלח, בעריכת ספי בן-יוסף, משרד הביטחון – ההוצאה לאור, 2001, עמ' 197
| --- | --- |
בקרת זהויות :  NLI: 987012301771605171 
ערך זה הוא קצרמרבנושא ישראל. אתם מוזמנים לתרום לוויקיפדיה ו.
ניו ג'רזי (BB-16)

| --- | --- |

USS ניו ג'רזי עם סכמת הסוואה
 תיאור כללי
 סוג אונייה:  אוניית מערכה
 צי:   צי ארצות הברית
 סדרה:  אוניות המערכה מסדרת וירג'יניה
 ציוני דרך עיקריים
 מספנה:  Fore River Shipyard 
 תחילת הבנייה:  3 באפריל 1902
 הושקה:  10 בנובמבר 1904
 תקופת הפעילות:  12 במאי 1906 – 6 באוגוסט 1920 (14 שנים)
 אחריתה:  הוטבעה כספינת מטרה ב-5 בספטמבר 1923
 מלחמות וקרבות:  מלחמת העולם הראשונה 
 מידות
 הֶדְחֶק:  סטנדרטי: 15,188 טון, מקסימלי: 16,352 טון
 אורך:  134 מטר
 רוחב:  23 מטר
 שוקע:  7 מטר
 נתונים טכניים
 מהירות:  19 קשרים
 גודל הצוות:  812 קצינים ומלחים
 טווח שיוט:  9,000 ק"מ במהירות 10 קשר
 הנעה:  12 דוודים המזינים 2 מנועי קיטור תלת-דרגתיים בהספק 19,000 כוחות סוס
 צורת הנעה:  2 מדחפים
 אמצעי לחימה
 שריון:  חגורת שריון: 6–11 אינץ' (152–279 מ"מ)   ברבטות: 10 אינץ' (254 מ"מ)   צריחים: 12 אינץ' (305 מ"מ)   מגדל הניווט: 9 אינץ' (229 מ"מ)
 חימוש:  4 תותחי 12 אינץ' (305 מ"מ)   8 תותחי 8 אינץ' (203 מ"מ)   12 תותחי 6 אינץ' (152 מ"מ)   12 תותחי 3 אינץ' (76 מ"מ)   12 תותחי 3 פאונד 47 מ"מ (1.9 אינץ')   4 צינורות טורפדו 21 אינץ' (533 מ"מ)
 
אוניית המערכה ניו ג'רזי (BB-16) הייתה הרביעית מבין חמש אוניות המערכה מסדרת וירג'יניה שנבנו עבור צי ארצות הברית, והייתה הספינה הראשונה שנשאה שם זה. היא הונחה בחברת בניית הספינות של Fore River בקווינסי, מסצ'וסטס, במאי 1902, הושקה בנובמבר 1904 והוכנסה לשירות בצי במאי 1906. האונייה הייתה חמושה בסוללה התקפית של ארבעה תותחי 12 אינץ' (305 מילימטרים) ושמונה תותחי 8 אינץ' (203 מילימטרים), והייתה מסוגלת למהירות מרבית של 19 קשרים (35 קמ"ש).
ניו ג'רזי בילתה את כל הקריירה שלה בצי האטלנטי. בסוף 1906, היא השתתפה בכיבוש השני של קובה, והיא השתתפה בתערוכת ג'יימסטאון באפריל – מאי 1907. בסוף השנה היא הצטרפה לצי הלבן הגדול להקפת כדור הארץ, שנמשכה עד 1909. האונייה בילתה את חמש השנים הבאות בניהול אימונים בזמן שלום. באפריל 1914, ניו ג'רזי השתתפה בכיבוש וראקרוס במהלך המהפכה המקסיקנית. במהלך מלחמת העולם הראשונה, היא שימשה כספינת אימונים, ולאחר המלחמה הוטל עליה להעביר חיילים אמריקאים חזרה מאירופה. ניו ג'רזי הושבתה ב-1920 ויועדה להשמדה בניסויי הפצצה ב-1923. מפציצי מרטין NBS-1 הטביעו את האונייה ב-5 בספטמבר 1923 בסדרה של התקפות הפצצה.
תכנון

עבודת העיצוב על סדרת וירג'יניה החלה בשנת 1899, לאחר ניצחון ארצות הברית במלחמת ארצות הברית–ספרד, אשר הוכיחה את הצורך באוניות מערכה לים הפתוח המתאימות למבצעים בחו"ל, ופתרה סוף סוף את הוויכוח בין תומכי הסוג הזה לבין אלו אשר העדיפו אוניות עם לוח חופשי נמוך להגנה על החוף. המתכננים כללו סידור מרוכז של התותחים הראשיים וחלק מהתותחים המשניים, מה שהוכיח את עצמו כאכזבה משמעותית בשירות, שכן ירי של כל אחד ממערכות התותחים הפריע לאחרות, והאט את קצב האש.
ניו ג'רזי הייתה באורך כולל של 441 רגל 3 אינץ' (134.49 מטרים), רוחב של 76 רגל 3 אינץ' (23.24 מטרים) ושוקע של 23 רגל 9 אינץ' (7.24 מטרים). הדחק האונייה היה 14,948 טונות ארוכות (15,188 טונות) בתפוסה סטנדרטית ועד 16,094 טונות ארוכות (16,352 טונות) במעמס מלא. האונייה הונעה על ידי מנועי קיטור תלת דרגתיים עם שני מדחפים, בדירוג של 19,000 כוחות סוס (14,000 קילוואט), עם קיטור המסופק על ידי שנים עשר דוודי Babcock & Wilcox המופעלים בפחם. מערכת ההנעה העניקה של 19 קשרים (35 קמ"ש). כפי שנבנתה, הותקנו לה תרנים צבאיים כבדים, אך אלה הוחלפו במהירות בתרני כלוב ב-1909. היה לה צוות של 812 קצינים ומלחים.
האונייה הייתה חמושה בסוללה ראשית של ארבעה תותחי 12 אינץ' (305 מ"מ) /40 קליבר Mark 4 בשני צריחי תותחים תאומים על קו האמצע, מקדימה ומאחורה. הסוללה המשנית כללה שמונה תותחי 8 אינץ' (203 מ"מ) /45 קליבר ו-12 תותחי 6 אינץ' (152 מ"מ) /50 קליבר. תותחי ה-8 אינץ' היו מורכבים בארבעה צריחים תאומים; שניים מהם הוצבו על גבי צריחי הסוללה הראשיים, כאשר שני הצריחים האחרים לצד הארובה הקדמית. תותחי ה-6 אינץ' הונחו בקזמטים בגוף האונייה. להגנה מטווח קרוב נגד סירות טורפדו, היא נשאה 12 תותחי 3 אינץ' (76 מ"מ) /50 קליבר המורכבים בקזמטים לאורך דופן הגוף ו-12 תותחי 3 פאונד. היא גם נשאה שני תותחי 1 פאונד. כפי שהיה סטנדרטי עבור אוניות ראשה באותה התקופה, רוד איילנד נשאה ארבעה צינורות טורפדו בקוטר 21 אינץ' (533 מ"מ), שקועים בגוף שלה בצד הרוחב
חגורת השריון הראשית של ניו ג'רזי הייתה בעובי 11 אינץ' (279 מילימטרים) מעל מחסני התחמושת וחללי המכונות ובעובי 6 אינץ' (152 מילימטרים) במקום אחר. חזיתות צריחי תותחי הסוללה הראשיים (והצריחים המשניים מעליהם) היו בעובי 12 אינץ' (305 מילימטרים). כל צריח נשען על ברבטות תומכות שהיו מוגנות עם חיפוי שריון בעובי 10 אינץ' (254 מילימטרים). למגדל הניווט היו דפנות בעובי 9 אינץ' (229 מילימטרים).